text: Ina isar da sakon tayar murnar wannan babban idi da kuma sabuwar shekara - wanda mafari ne na wannan lokaci mai kyawun dabi'a - ga dukkanin al'ummar mu masu girma a duk inda suke rayuwa a duk fadin wannan kasar, haka nan kuma ga dukkanin Iraniyawa a duk inda suke a duk fadin duniya wadanda kuma suke da idanuwan fata ga kasarsu mai girma, musamman ma ga matasa, maza da mata daga cikin wadanda suka sadaukar da rayukansu wajen cimma manyan manufofi na juyin juya halin Musulunci da kuma wannan kasar; suka gabatar da rayuwarsu da rayukansu saboda wannan juyi da kuma daukakar kasar nan; haka nan ga iyalan shahidai masu girma, da wadanda suka sami raunuka a wajen yaki da iyalansu masu sadaukarwa, haka nan ga dukkanin masu sadaukarwa da kuma dukkanin wadanda suka ba da himma wajen daukakar wannan kasa da kuma gudanar da ayyukansu.